OpenLLM-France/wikimedia huggingface dataset:
# Zabalgarbi

Zabalgarbi Bilbon (Bizkaia) dagoen erraustegia da. Udalerriko hego mendebaldean dago kokaturik, Alonsotegiko mugatik gertu. Bizkaia ia osoko hiri-hondakinak errausten ditu, gas naturalarekin batera, elektrizitatea sortzeko. 2014ean, Bizkaiko etxeen %30-ak kontsumitutako hein sortu zuen Zabalgarbik, 475,5 milioi kWh.
Urte horretan, 223.344 tona hiri-hondakin erre zituen, horietatik, hiri-hondakinen %85 birziklagarria zen, eta %1,5a, arriskutsua. Bestalde, Euskal Herriko karbono dioxido gehien isurtzen zuen bosgarren enpresa izan zen Zabalgarbi, urte horretan 235.000 tona isurita.
Gaur egun, Euskal Herrian martxan dagoen erraustegi bakarra da.

## Errausketa prozesua

Zabalgarbi, ziklo konbinatuko erraustegia da. Alde batetik, hondakinak errausteko lerroan, labe galdaran 30 tona hondakin erretzen dira orduko, bertatik hondakinen gasak 310 °C-ko tenperaturan eta 100 bar-etako presioan irteten delarik. Hondakinetatik etorritako gas horiek gas naturala erretzearen ondorioz sortutako gasekin batera berotzen dira berreskuratze galdara batean, 540ªC-raino, presioa berdin mantenduz. Ostean, 56 MW-tako sorgailuarekin elektrizitatea sortzen da. Beste aldetik, gas naturalaren erreketako gasek berreskuratze galdarara sartu aurretik, 43 MW-ko gas turbina mugiarazten dute.
Hortaz, Zabalgarbin sortzen den energia elektrikoaren potentzia gordina 99,5 MW-koa da, eta potentzia garbia (erraustegiak kontsumitzen duena kenduta), 94 MW-koa.
Hiri-hondakinen erreketa prozesu honek ere hainbat hondakin sortzen ditu. 2014ko fitxa teknikoaren arabera, erretzen diren hiri-hondakinen laurdena ez da gas bihurtzen eta hondakin solido gisa geratzen da labean hiru forma desberdinetan: zepak (erretzen diren hiri-hondakinen pisuaren %20,13), txatarra (%1,71) eta errautsak (%3,64). Hauek toxikoak izaten dira eta zabortegi berezietara eraman behar izaten dira. Besteak beste, Zabalgarbiko hondakinak Zalla zabortegira eraman izan dira.

## Kudeaketa

Zabalgarbi S.A. enpresa da erraustegiaren jabe eta kudeatzailea. Enpresa horretan erakunde publiko eta pribatuetako bazkideak daude. Akzioen %65 enpresa pribatuen esku dago: Sener (%30), FCC (%30) eta Kutxabank (%5). Gainotzeko %35-a, erakunde publikoen esku: Bizkaiko Foru Aldundia (%20), Energiaren Euskal Erakundea (%10) eta Ezkerraldeko Udalerrien Mankomunitatea (%5). Gaur egun, 72 langilek egiten dute lan Zabalgarbin.

## Erreferentziak

* ↑ Zabalgarbi.eus: Hondakinek energia barriztagarria sortzeko aukerea emoten dabe
* 1 2 Zabalgarbi.com: 2014ko fitxa teknikoa eta balantzea
* ↑ Argia Zero Zabor: Zabalgarbik erretako hondakinen %85 birziklagarria zen eta %1,6 arriskutsua
* ↑ Argia.eus: Zabalgarbi, karbono dioxido gehien isurtzen duten enpresen artean
* ↑ Zabalgarbi.com: Zabalgarbi edo SENER sistemea
* ↑ Argia.eus: Zallako Udalak Eusko Jaurlaritzari eskatu dio hondakindegia ixteko
* ↑ Zabalgarbi.com: Gure bazkideak
* ↑ Zabalgarbi.com: Zabalgarbi S.A.

## Ikus, gainera

* Errausketa (hondakinak)

## Kanpo estekak

* Datuak: Q28547507
# Zabalgañako mendilerroa

Zabalgañako mendilerroa Nafarroa Garaian kokatuta dagoen mendilerro bat da. Bere punturik altuena Zabalgaña mendia da, 621 metrorekin.
Mendilerroan dagoen Zabalgaña mendiak ematen dio izena mendilerroari.

## Mendiak

* Zabalgaña, 621 m 42°51′56″N 1°47′09″W﻿ / ﻿42.8655185°N 1.7858192°W﻿ / 42.8655185; -1.7858192
* Arrobia, 605 m 42°51′15″N 1°47′13″W﻿ / ﻿42.8542482°N 1.7870559°W﻿ / 42.8542482; -1.7870559
* Bizkar, 589 m 42°51′02″N 1°46′59″W﻿ / ﻿42.8504513°N 1.7831281°W﻿ / 42.8504513; -1.7831281
* Garbaleku, 556 m 42°50′55″N 1°47′25″W﻿ / ﻿42.8486898°N 1.7902488°W﻿ / 42.8486898; -1.7902488
* Aiorbe, 517 m 42°52′06″N 1°47′56″W﻿ / ﻿42.86840°N 1.79892°W﻿ / 42.86840; -1.79892
* Txurio, 512 m 42°50′51″N 1°48′00″W﻿ / ﻿42.8476135°N 1.8000727°W﻿ / 42.8476135; -1.8000727
* Etxamendi, 463 m 42°51′29″N 1°48′09″W﻿ / ﻿42.8581763°N 1.8026345°W﻿ / 42.8581763; -1.8026345

## Erreferentziak

* ↑ Zabalgaña, Lekuak-EODA.
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Zabalgañako mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q60696480
# Zabalgune (argipena)

Zabalgune izenak hainbat adiera ditu:
* zabalgune: XIX. mendetik aurrera Europako hirietako auzo berriei eman zitzaien izena
* Zabalgunea: Gasteizko auzoa.
# Zabalguneko merkatua

Zabalguneko merkatua hau izan daiteke:
* Zabalguneko merkatua (Bilbo), XIX. mendetik aurrera Bilboko Abando auzoan dagoen merkatua.
* Zabalguneko merkatua (Iruñea), 1949. urtea ezkeroztik Iruñeako Iruñeko Bigarren Zabalgunean dagoen merkatua.
# Zabalganeko parkea

Zabalganeko parkea Gasteizko Eraztun Berdea osatzen duten parkeetako bat da. Hiriaren mendebaldean dago, Zabalganeko auzo berrien eta Zuhatzu herriaren artean. 1993an sorturiko parke hau, Gasteiz erdigunetik lau kilometrora dago eta 45 hektareako azalera dauka.

## Ikus, gainera

* Zabalgana

## Kanpo estekak

* Zabalganeko parkeari buruzko informazioa Gasteizko udalaren webgunea.
* Datuak: Q12269143
# Zabalgune linea (Iruñeko bidegorria)

Zabalgune linea izango da Iruñeko Bigarren Zabalgunea eraikiko den bidegorria.

## Ezaugarri orokorrak

Bizikleta bide honek bi adar independente izango ditu.
* Lehenengo adarra, Iruñeko Zezen Plazan hasi eta Erriberri kalean zehar igaro ondoren, hego linean bukatuko da, Espainiako Irrati-Telebistan.
* Bigarren adarra aldiz, Vianako Printzearen Plazan hasi eta Zangoza kalean jarraiki, Gayarre eta Zangotza kalea bat egiten duten kaleburuan bukatuko du bere ibilbidea.

## Proiektua

Bidegorri linea hau ez dago guztiz bukatua. Iruñeko Udalak aurkeztu duen proiektuaren araberakoa dira datu hauek. Proiektu hau, Iruñeko Ziklabilitate Plana, Zabalgune linea ez ezik beste batzuk hartzen ditu bere baitan.
Hauek dira linea guztiak:
Ibilgu orokorrak:
* Ipar konexioa
* Done Jakue bidea konexioa
* Hego konexioa
* Mendebalde konexioa
Barne-lineak:
* Donibane linea
* Txantrea linea
* Mendillorri linea
* Soto linea
* Zabalgune linea
* Arrosadia linea
* Iturrama linea
* Unibertsitate linea
* Yamaguchi-Ospitaleak linea
* Mendebaldea-Etxabakoitz linea
* Sanduzelai-Landaben linea
* Buztintxuri linea
* Errotxapea linea
* Bus-Txirrindu linea
Espero da proiektua 2013. urtean bukatzea.

## Kanpo estekak

* Datuak: Q12269145
# Zabalgune plaza (Bilbo)

Zabalgune plaza :
| Bilbo, Abando barrutia, Abando ||
| Plaza eta Zabalguneko merkatuaren sarrera. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Zabalgune plaza Zabalgune plaza Zabalgune plaza ||
| Koordenatuak: | 43°15′49.08″N 2°55′51.77″W﻿ / ﻿43.2636333°N 2.9310472°W﻿ / 43.2636333; -2.9310472 |
Zabalgune plaza Bizkaiko Bilbo hiriburuko plaza bat da.

## Izena

Izena Bilboko zabalgunean egoteagatik datorkio.

## Kokalekua

Abando auzoan dago, Kolon Larreategi, Ibañez Bilbao eta Henao kaleen artean. Bestalde plaza honetan Astarloa kalea hasten da.

## Plaza

Bertan izen berdineko Zabalguneko merkatua dago. XIX. mendean hiriko Bilboko zabalgunearen hedatzearekin bat eraiki zen.

## Garraiobideak

* Moyuako geltokia, Bilboko Metroa, Aldundiaren irteera.

## Kanpo estekak

* Datuak: Q24207656
* Multimedia: Plaza del Ensanche / Q24207656
# Zabalgunea (Gasteiz)

Zabalgunea Gasteizko (Araba) auzoa da. Guztira 55 hektareako azalera dauka, Alde Zaharraren mendebalde eta hegoaldera dago, hiriaren erdigunean.

## Historia

Gasteizko hiria oraindik harresi artean zegoela, gaur egun Zabalgunea dagoen lurrak hiriaren kanpoaldean zeuden, eta nekazarien azokak egiteko erabiltzen ziren. 1781. urtean ekin zioten auzoa eraikitzeari; horrela hasi ziren Plaza Berria (gaur egun Espainia Plaza izen ofiziala duena) eraikitzen, Justo Antonio Olagibel arkitektoaren diseinuari jarraituz. Plaza hamar urteren buruan amaitu zen. Estilo neoklasikoko plaza hura, ospakizun eta bestelako jaien erdigune moduan erabiltzeko egin zuten.
Horrez gain, Plaza Berrian udaletxe berria eraiki zen, eta erdi puntuko arkuko arkupeak egin ziren alboetako eraikinetan. 1985 eta 1986. urteen artean erabat berriztu zen plaza, gaur egungo itxura hartuz. Ondoren, XIX. mendean Zabalguneko eraikin gehienak altxatu ziren. Gaur egun, Gasteizko zabalguneak hiriko denda eta gune komertzial nagusia da eta bizitzeko hiriko gunerik garestienetakoa.

## Demografia eta biztanleria

* Gasteizko Zabalguneko biztanleria

## Ondarea

* Gasteizko udaletxea
* Gasteizko postetxea
* Arkupea (Gasteiz)
* Gasteizko geltokia

## Kaleak

* Eduardo Dato kalea
* Alaba Jeneralaren kalea
* San Antonio kalea

## Plazak

* Andre Maria Zuriaren plaza
* Plaza Berria

## Argazki galeria

* Eduardo Dato kalea.
* Gasteizko udaletxea, Plaza Berrian.
* Pando-Argüelles etxea.
* Fournier etxea.
* Alaba Jeneralaren kalean dagoen eraikin modernista.
* Gasteizko geltokia.

## Erreferentziak

* ↑ Datuak Gasteizko Udalaren Tableau panelean

## Ikus, gainera

* Zabalgunea (hirigintza)

## Kanpo estekak

* Datuak: Q574239
# Xenochrophis

Xenochropis Natricidae familiako narrasti genero bat da. Asiako leku askotan bizi dira.

## Espezieak

* Xenochrophis asperrimus (Boulenger, 1891)
* Xenochrophis bellula (Stoliczka, 1871)
* Xenochrophis cerasogaster (Cantor, 1839)
* Xenochrophis flavipunctatus (Hallowell, 1860)
* Xenochrophis maculatus (Edeling, 1864)
* Xenochrophis melanzostus (Gravenhorst, 1807)
* Xenochrophis piscator (Schneider, 1799)
* Xenochrophis punctulatus (Günther, 1858)
* Xenochrophis sanctijohannis (Boulenger, 1890)
* Xenochrophis schnurrenbergeri Kramer, 1977
* Xenochrophis trianguligerus (Boie, 1827)
* Xenochrophis tytleri (Blyth, 1863)
* Xenochrophis vittatus (Linnaeus, 1758)

## Kanpo estekak

* Datuak: Q2528787
* Multimedia: Xenochrophis / Q2528787
* Espezieak: Xenochrophis
# Úľany nad Žitavou

Úľany nad Žitavou Eslovakiako udalerri bat da, Nové Zámkyko barrutian kokatuta. 8,40 km²ko azalera du eta 1520 biztanle 2017ko datuen arabera.

## Historia

Idatzizko lehen aipamena 1284. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q781025
* Multimedia: Úľany nad Žitavou / Q781025
# Zumelegi

Zumelegi ibaia Udalatx mendian eta Iguria auzoan sortzen den Bizkaiko ibaia da. Elorrio zeharkatu ondoren, Arrazola ibaiarekin bat egiten du eta hortik aurrera Ibaizabal izena hartzen du.

## Ibilbidea

1000 metro inguruko altitudean sortzen da eta ibilbidearen gehiengo zatia, Elorriotik pasatzerakoan, 200 metro eskaseko altitudean egiten du. Sortu eta gero bere ibilbidea Elorrio herrian zehar burutzen du Arrazola ibaiarekin Traña-Matiena inguruan bat egin baino lehenago.

## Erreferentziak

* ↑ Turismoa Euskadi: Elorrio - San Agustín - Berriozabal - Elorrio

## Kanpo estekak

* Datuak: Q12269493
* Multimedia: Zumelegi River / Q12269493
# Zumeltzegi dorrea

Zumeltzegi dorrea Oñatin dagoen dorretxea da, Oñatiko kondeena izandakoa.
Dorretxeari buruz errege-agirietan datorren lehen aipamena 1489koa da, baina horrek ez du esan nahi dorrea antzinagokoa izan ez daitekeenik edota bere ordez beste dorre bat ez zegoenik. Azken xehetasun hau hobeto jakin ahal izango da dorreak iparraldetik duen eranskina kendu ondoren; edonola ere, sarbide horrek arku zorrotz bat duela jakinik, 1530 baino lehenagokoa dela esan dezakegu.
1998ko azaroaren 24an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Tipologia aldetik Oñatiko Zumeltzegi dorrea areto-dorreen sailekoa dugu. Era honetako eraikinek solairu nagusira kanpotik izaten dute sarbidea; solairu hori areto handi batek okupatzen du; salbuespenez aretoa bigarren solairuan egon daiteke, eta batzuetan, kasu honetan bezala, bikoitza izan ohi da. Dorrearen neurriek, bere tankera bertikalak, hainbat gezileiho izateak, eta batez ere bere hormen lodiera handiak (1,80 m behe solairuan) babes eraikina zela pentsarazten digute. Alderantziz, XVI. mendeko ustezko beste hainbat dorretxe baserri giroko eta jauregi antzeko egoitzak besterik ez dira.
Eraikuntza, egun ezagutzen dugun eran, ongi zehaztutako hainbat une historiko desberdinek bereizten dute. Lehena 1530 aurretikoa litzateke eta dorrea jaso zeneko uneari legokioke. Garai honetakoak izan daitezke dorrearen horma sendoak eta gezileihoak, hala nola, behe solairuan dagoen arku zorrotzeko atea.
Dorrea definitzen duen bigarren une historikoa XVII. mendeko erdiko hamarkadak ditugu. Garai horri dagokio teilatuko zureriaren gehiena, guztia ez bada. Horixe jartzen dute agerian oraindik han dauden enara-buztan tankerako mihiztadurek, zeinak, zuzenak eta gutxi zorroztuak izanik, soluziobide horretarako aldi berantiarra adierazten baitute. Konponketa hori estalki guztira helduko zela pentsa dezakegu. Bestalde, ikertzea mereziko luke saoliruetan dauden jarleku-leihoak une honetakoak diren; eta, halaber, bertan dauden gargolen antolamenduak iradokitzen duenaren arabera, perimetro-hormen handitzea ere garai honetan burutua ote den.
Dorrearentzako beste une historiko bat XIX. mendearen erdialdea dugu: orduan saldu eta likidatu ziren kondearen ondasunak, dorrea baserri bihurtuz. Erabilera berri horretarako eraikin gehigarriak erantsiko zitzaizkion.
Azkenik 1984an dorrea eraberritu eta birgaitu egin zen. Orduan eman zaizkion dorre barruko bizitzari beharrezkoak diren bizigarritasun-baldintzak; era berean, estalkia berregin zen, hartarako birziklapen-zureria erabiliz.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q9088856
* Multimedia: Zumeltzegi Dorrea / Q9088856
# Zume hostoestu

Zume hostoestua (Salix eleagnos) Salicaceae familiako zuhaitza da, erdialdeko eta hegoaldeko Europan eta eta hego-mendebaldeko Asian jatorria duena. Izen zientifikoaren epitetoa- eleagnos- askotan elaeagnos idatzia da, lehenengoa jatorrizko grezierazko hitza onartzen bada ere.

## Erreferentziak

* ↑ Meikle, R. D. (1984). Willows and Poplars of Great Britain and Ireland. BSBI Handbook No. 4. ISBN 0-901158-07-0.
* ↑ USDA GRIN Taxonomy for plants. Salix eleagnos. .

## Kanpo estekak

* Datuak: Q159484
* Multimedia: Salix eleagnos / Q159484
* Espezieak: Salix eleagnos
# Zumeako Santa Krutz baseliza

Santa Krutz baseliza, baita Zumeako Kristo Sainduaren baseliza eta Gurutze Santuaren baseliza ere, Gipuzkoako Andoain udalerrian dagoen baseliza bat da. Zumea plazan dago, Andoaingo erdigunean, Leitzaran eta Oria ibaiek bat egiten duten tokian. Gipuzkoa Barneko Donejakue bidean dago.

## Historia

Baseliza 1512an dokumentatuta agertzen da, Leizaurreko Santa Krutzeko Basilika bezala. 1644an eraikuntza handitzeko lanak egin ziren elizari gaur egungo itxura eman ziotenak: hiru kapera berdinak. Presbiterio erdian XIII. mendeko Kristoren irudi gotikoa ikusten da. Kristoren alboetan, bi idulkietan, bi santu, San Martin eta San Anton. 1600 urteko dokumentu baten bidez baselizak aitasantuaren jubileua emana zuela dakigu.

## Kondaira

Baseliza honetan dagoen aipatutako Kristoren inguruan kondaira bat ezagutzen da. Behin, eurite handi baten ostean, ibaiko urak gora egin zuen eta Kristoren hanken altuerara igo zen, baina behin altuera horretara iritsi bezain laster euritea geratu egin zen.

## Erreferentziak

* ↑ http://www.irekia.euskadi.eus/eu/orders/199402302
* ↑ https://web.archive.org/web/20171018071158/https://www.guiarepsol.com/es/turismo/monumentos/38380-ermita-de-santa-cruz-de-zumea/
* ↑ http://www.kulturweb.com/adm/ficha.asp?tipoficha=2&que=33&id=243&L_Id=31&idioma=eu

## Kanpo estekak

* Andoaingo Udalaren informazioa.
* Datuak: Q42553346
* Multimedia: Zumeako Gurutze Deunaren baseliza / Q42553346
# Zumetaren mural zeramikoa

Zumetaren mural zeramikoa Usurbilgo frontoiaren atzeko aldean Jose Luis Zumetak egindako dimentsio handiko mural bat da, zeramikaz eginda. 1973an jarri zuen kolore biziko mural hau bertan eta bere bizitzan zehar egindako zeramikazko muralen artean mantentzen den bakarra da.
Zumetak ez zuen zeramikaren inguruko ezagutzarik, eta kuadranteen bidez joan zen osatzen, baina ez zuen amaitzea lortu ustekabeak zirela eta. Amaierako zatiak beste zeramista batek jarri zituen, bere marrazkietan oinarrituta.

## Erreferentziak

* ↑ Ibilbidea – Harria Hitz. (Noiz kontsultatua: 2020-10-28).

## Kanpo estekak

* (Gaztelaniaz):Koldo Landaluzeren erreportaia naiz.eus agerkari digitalean.
* Datuak: Q98738054
# Zefuroxima

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Zefuroxima zefalosporinen taldeko bigarren belaunaldiko antibiotiko bat da. Haemophilus influenzae, Neisseria gonorrhoeae (gonorrearen sortzailea) Borrelia burgdorferi (Lyme gaitzaren sortzailea) tratatzeko erabiltzen dute baina albo-ondorioak ditu traktu gastrointestinalean. Penizilinari eta haren eratorriei alergia dutenek ezin dute hartu.

## Erreferentziak

* ↑ Euskaltzaindia. Penizilina eta haren eratorriekiko alergia. .

## Kanpo estekak

* Datuak: Q413728
* Multimedia: Cefuroxime / Q413728
# Zegamako udaletxea

Zegamako udaletxea Gipuzkoako Goierri eskualdeko Zegama udalerriko eraikin bat da. Bertan udalerri honetako Udala kokatzen da. XIX. mendean eraikia, Neoklasizismo estilokoa da. 2012tik Kultura Ondarearen izendapena du.

## Erreferentziak

* ↑ Buletina:EHAA 2012-01-27

## Kanpo estekak

* Zegamako Udalaren webgunea
* Datuak: Q12269261
* Multimedia: Town hall of Zegama / Q12269261
# Zegamako geralekua

Zegama Euskal Herriko Gipuzkoako tren geraleku bat da, Zegama udalerrian kokatuta dagoena.
Geralekua 1864ko abuztuaren 20an ireki zen eta 2010eko urtarrilaren 1an itxia.

## Egoera

Geralekua honako burdinbide hauen ibilbidearen zati da:
* Madril — Hendaia: 552,150 kilometro-puntua

## Historia

Geltokia 1864ko abuztuaren 20an inauguratu zen Olazti - Beasain tartea martxan jarri zenean Madril—Hendaia burdinbidea erradialean. 2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Gaur egun, geralekua itxita dago, bidaiaririk ez dagoelako, baita Brinkola eta Altsasuko geltokietatik gertu dagoelako ere.

## Geltokia

Zegamatik hegoaldera dago, herrigunetik kilometro batzuetara. Geralekuak jendearentzat itxitako eraikin landatar eta xume bat baino ez du. Bi alboko nasa eta bi bide ditu. Horietako batek ere ez du bidaiarientzako babeslekurik. Nasa-aldaketak maila berean egiten dira.

## Zerbitzuak

Tren batek ere ez du geralekuan geldialdirik egiten.

## Etorkizuna

Ez da aurreikusten berriz irekitzea.

## Erreferentziak

* ↑ EuroFerroviarios. «Zegama (geralekua)» www.euroferroviarios.net (Noiz kontsultatua: 2020-06-13).
* ↑ https://web.archive.org/web/20160702083546/http://www.spanishrailway.com/2012/02/20/caminos-de-hierro-del-norte-de-espana/

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q92801648
| | Zegama–Otzaurte | Zegama | Brinkola | |
| Madril–Chamartin | | | | Hendaia |
# Zeglingen

Zeglingen Suitzako udalerria da. Basilea Herrialdea kantonamenduan dago, Sissach barrutia barrutian. 2014an 508 biztanle zituen 7,91 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65343
* Multimedia: Zeglingen / Q65343
Häfelfingen Rünenberg Kilchberg (BL) Wenslingen Oltingen
# Zegamako Kilometro Bertikala

Zegamako Kilometro Bertikala 2015. urtetik Zegama-Aizkorri Maratoiaren barnean jokatzen den proba da. Zegamatik atera eta Iraule tontorreraino igotzen da 1.015 metrotako desnibela gaindituz.

## Palmaresa

| Urtea | Gizonezkoa | Denbora | Emakumezkoa | Denbora |
| 2015 | Josep Viñas | 34:27 | Laura Orgué | 40:23 |
| 2016 | Iban Murua | 36:43 | Maite Maiora | 45:43 |
| 2017 | Stian Angermund | 34:55 | Laura Orgué | 41:40 |
| 2018 | Remi Bonnet | 31:24 | Christel Dewalle | 37:36 |
| 2019 | Oriol Cardona | 36:12 | Ainhoa Sanz | 42:20 |
| 2020- 2021 | Bertan behera | | | |
| 2022 | Oriol Cardona | 32:59 | Emelie Forsberg | 42:26 |
| 2023 | Jose Antonio Bellido | 33:10 | Naiara Irigoyen | 38:42 |
| 2024 | Omi Ryonosuke | 36:43 | Naiara Irigoyen | 44:03 |
* 2020 eta 2021ean ez zen jokatu Covid-19 pandemiagatik

## Erreferentziak

* ↑ (Gaztelaniaz) oxigeno, mayayo. (2015-05-16). «ZEGAMA AIZKORRI 2015: KILÓMETRO VERTICAL, CRÓNICA RESULTADOS Y FOTOS. Campeones Laura Orgué y Josep Viñas.» CARRERAS DE MONTAÑA, POR MAYAYO (Noiz kontsultatua: 2024-05-25).
* ↑ Gurrutxaga, Iñaki. (2016-05-20). «Iban Murua eta Maite Maiora izan dira bizkorrenak Zegama-Aizkorriko Kilometro Bertikalean» Goierriko Hitza (Noiz kontsultatua: 2024-05-25).
* ↑ «Angermund-Vik eta Orgué, Kilometro Bertikaleko txapeldunak - Zegama» gitb.eus (Noiz kontsultatua: 2024-05-25).
* ↑ Gurrutxaga, Iñaki. (2018-05-25). «Zegamako Kilometro Bertikala iruditan» Goierriko Hitza (Noiz kontsultatua: 2024-05-25).
* ↑ lehenetsia, Gune. (2019-05-31). «Ainhoa Sanz urretxuarrak eta Oriol Cardonak irabazi dute kilometro bertikala» Goierriko Hitza (Noiz kontsultatua: 2024-05-25).
* ↑ (Gaztelaniaz) «Emelie Forsberg y Oriol Cardona se llevan el Kilómetro Vertical de Zegama 2022» Carreraspormontana.com 2022-05-27 (Noiz kontsultatua: 2024-05-25).
* ↑ Agirre, Loinaz. (2023-05-12). «SAILKAPENAK KB. Naiara Irigoien eta Jose Antonio Bellido garaile Kilometro Bertikalean» Goierriko Hitza (Noiz kontsultatua: 2024-05-25).
* ↑ «Naiara Irigoien eta Omi Ryunosuke garaile X. Zegama-Aizkorriko Kilometro Bertikalean» Berria 2024-05-24 (Noiz kontsultatua: 2024-05-25).

## Kanpo estekak

* (Gaztelaniaz)(Ingelesez) Zegama-Aizkorri mendi maratoiaren webgune ofizialean Kilometro Bertikalaren atala
* Datuak: Q126095780
# Zegama–Otzaurte geralekua

Zegama–Otzaurte Euskal Herriko Gipuzkoako tren geraleku bat da, Zegama udalerrian kokatuta dagoena.
Geralekua 1864ko abuztuaren 20an ireki zen eta 2010eko urtarrilaren 1an itxia.

## Egoera

Geralekua honako burdinbide hauen ibilbidearen zati da:
* Madril — Hendaia: 544,930 kilometro-puntua

## Historia

Geltokia 1864ko abuztuaren 20an inauguratu zen Olazti - Beasain tartea martxan jarri zenean Madril—Hendaia burdinbidea erradialean. 2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Gaur egun, geralekua itxita dago, bidaiaririk ez dagoelako, baita Brinkola eta Altsasuko geltokietatik gertu dagoelako ere.

## Geltokia

Zegamatik mendebaldera dago, herrigunetik kilometro batzuetara. Geralekuak jendearentzat itxitako eraikin landatar eta xume bat baino ez du. Bi alboko nasa eta bi bide ditu. Horietako batek ere ez du bidaiarientzako babeslekurik. Nasa-aldaketak maila berean egiten dira.

## Zerbitzuak

Tren batek ere ez du geralekuan geldialdirik egiten.

## Etorkizuna

Ez da aurreikusten berriz irekitzea.

## Erreferentziak

* ↑ EuroFerroviarios. «Zegama-Otzaurte (geralekua)» www.euroferroviarios.net (Noiz kontsultatua: 2020-06-13).
* ↑ https://web.archive.org/web/20160702083546/http://www.spanishrailway.com/2012/02/20/caminos-de-hierro-del-norte-de-espana/

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q5846018
| | Altsasu | Zegama–Otzaurte | Zegama | |
| Madril–Chamartin | | | | Hendaia |